એક વાર ભગવાન શિવ ગંગાજીના તટ ઉપર તપ કરી રહ્યા હતા. એ વખતે નારદ મુનિએ જઇને ભગવાન શંકરની સ્તુતિ કરી. આથી કરીને શંકર ભગવાન નારદજી પર પ્રસન્ન થયા. નારદજીએ બે હાથ જોડીને જનહિતાય માગણી કરી કે, ‘હે ભગવાન, પશ્ચિમ દિશામાં હિંગળાજ માતાનું ધામ છે. જેમનાં દર્શન વગર તપ અધૂરું ગણાય છે. એ દિશામાં દાનવોનો ત્રાસ વધતો જાય છે. ધર્મનો ક્ષય અને અધર્મનો જય થાય છે. પ્રજા દાનવોથી ત્રાહિમામ્ પોકારી ગઇ છે.